Diari Oficial de la Generalitat Valenciana


Sumari del DOGV 6516, del 09-05-2011 (2011/5146)

ACORD de 29 d'abril de 2011, del Consell de la Sindicatura de Comptes de la Comunitat Valenciana, pel qual se'n modifica un altre de data 12 de febrer de 2009 sobre constitució i funcionament de la Comissió de Valoració Documental d'aquesta institució.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6516

Data del DOGV
:   09-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/5146


Data del document
:   29-04-2011

Organisme emissor
:   Sindicatura de Comptes

Tipus de document
:   Acord

Anàlisi jurídica

 Descriptors 

:   * Sindicatura de Comptes
    * reglament intern
    * legislació
    * arxiu
    * tractament de la informació

ACORD de 29 d'abril de 2011, del Consell de la Sindicatura de Comptes de la Comunitat Valenciana, pel qual se'n modifica un altre de data 12 de febrer de 2009 sobre constitució i funcionament de la Comissió de Valoració Documental d'aquesta institució. [2011/5146]  
El Consell de la Sindicatura va acordar amb data 12 de febrer de 2009 aprovar la constitució i regular el funcionament de la Comissió de Valoració Documental d'aquesta institució, d'acord amb el que disposen l'article 11 de la Llei 3/2005, de 15 de juny, de la Generalitat, d'Arxius; i l'article 13 del Decret 189/2005, de 2 de desembre, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics.  
L'article 13 del Decret 189/2005, de 2 de desembre, permet que la Comissió de Valoració Documental tinga en la seua composició fins a un màxim de cinc membres. Per tant, ja que en l'Acord del Consell de la Sindicatura de Comptes de data 12 de febrer de 2009 es va establir una composició trimembre, es considera oportú incorporar la secretària general d'aquesta institució a la dita Comissió, ja que el servei d'arxiu està adscrit a la Secretaria General.  
Així mateix, com un aclariment, s'estableix que les propostes de la Comissió hauran de ser aprovades pel Consell de la Sindicatura, abans de trametre-les a la Junta Qualificadora de Documents Administratius.  
  
Per tot això, s'introdueixen les modificacions següents:  
  
El primer paràgraf de l'apartat primer de l'Acord de 12 de febrer de 2009 del Consell de la Sindicatura, pel qual s'aprova la constitució i es regula el funcionament de la Comissió de Valoració Documental d'aquesta institució, queda redactat així:  
«Es crea la Comissió de Valoració Documental de la Sindicatura de Comptes de la Comunitat Valenciana, com a òrgan col·legiat de caràcter tècnic, la funció de la qual és elaborar les propostes de taules de valoració documental referents als documents i sèries documentals generades per les unitats administratives corresponents, per a presentar-les a la Junta Qualificadora de Documents Administratius, una vegada aprovades pel Consell de la Sindicatura de Comptes».  
El primer paràgraf de l'apartat segon de l'acord de referència queda redactat en els termes següents:  
«La Comissió de Valoració Documental de la Sindicatura de Comptes de la Comunitat Valenciana estarà formada per:  
a) Presidència: la secretària general de la Sindicatura de Comptes.  
b) Vocals: un funcionari o funcionària dels equips d'auditoria designat pel Consell de la Sindicatura de Comptes i un lletrat de la Sindicatura de Comptes designat per la Secretaria General.  
c) Secretaria: la documentalista-arxivera-bibliotecària de la Sindicatura de Comptes».  
Aquest acord es publicarà en el Diari Oficial de la Comunitat Valenciana i en el Butlletí Oficial de les Corts, i entrarà en vigor a partir del dia següent al de la seua publicació.  
  
València, 29 d'abril de 2011.- El síndic major: Rafael Vicente Queralt.